|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****AK. ΕΤΩΝ 2024-2025, 2025-2026 και 2026-2027** |
| **ΤΜΗΜΑ ΒΙΟΛΟΓΙΑΣ** |
| **Υπεύθυνος Πρακτικής Άσκησης:** | *Μαρία Πανίτσα* |
| **Email:** | *mpanitsa@upatras.gr* |  |
|  |  | **25 Φεβρουαρίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού 80 **τεταρτοετείς φοιτήτριες/ές** και **επί πτυχίω,** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *τη βιολογία* σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε δύο **συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-04- 2025 |
| **Ημερομηνία λήξης περιόδου Πρακτικής Άσκησης:** | 30-09-2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **25/02/2025 έως 07/03/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Πανίτσα Μαρία, Αναπλ. Καθηγήτρια (Υπεύθυνος Πρακτικής Άσκησης) (Πρόεδρος)
2. Ροσμαράκη Ελευθερία, Επίκ. Καθηγήτρια (Γραμματέας)
3. Μήτσαινας Γεώργιος., Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **25-2-2025** | Δημοσιοποίηση ανακοίνωσης |
| **07-3-2025** | Λήξη προθεσμίας υποβολής αίτησης συμμετοχής |
| **01-4-2025** | Έναρξη Περιόδου Προγράμματος Πρακτικής Άσκησης |
| **30-9-2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος μέσω του Ιδρυματικού τους e-mail, στη Γραμματεία του Τμήματος grambio@upatras.gr με κοινοποίηση στην κα Τσέπα (mtsepa@upatras.gr) και στην κα Πανίτσα mpanitsa@upatras.gr και θέμα «Αίτηση για την Πρακτική Άσκηση»:

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος: *http://www.biology.upatras.gr/* και στο <http://www.biology.upatras.gr/internship/>
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Υπό την προϋπόθεση ότι έχουν ήδη εκπληρώσει επιτυχώς τις υποχρεώσεις τους σε μαθήματα που αντιστοιχούν αθροιστικά τουλάχιστον σε 120 Πιστωτικές Μονάδες.

H επιλογή των υποψηφίων γίνεται με μοριοδότηση ακολουθώντας τον αλγόριθμο

**Βαθμός Επιλογής = (Α \*100/Σ)/2 + (ΜΟ\*100/ΜΜΟ)/2**

όπου:

**Α** = Αριθμός μαθημάτων που έχει εξεταστεί επιτυχώς ο φοιτητής ως % ποσοστό προς τον Συνολικό Αριθμό μαθημάτων για τη λήψη Πτυχίου (**Σ**)

**ΜΟ** = Μέσος όρος Βαθμολογίας των μαθημάτων που έχει εξεταστεί επιτυχώς ο φοιτητής, ως % ποσοστό του Μέγιστου Μέσου όρου Βαθμολογίας (**ΜΜΟ**) που μπορεί να επιτευχθεί

*Σε περίπτωση ισοβαθμίας* υπερτερεί το κριτήριο του υψηλότερου Μέσου όρου βαθμολογίας, αν εξακολουθεί η ισοβαθμία υπερτερεί ο μεγαλύτερος αριθμός μαθημάτων που έχουν εξεταστεί επιτυχώς και αν και εδώ υπάρχει ισοβαθμία, γίνεται κλήρωση.

*Σε περίπτωση φοιτητών που αποτελούν ΑΜΕΑ,* οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος ΒΙΟΛΟΓΙΑΣ, οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος ΒΙΟΛΟΓΙΑΣ *http://www.biology.upatras.gr/)*, ηλεκτρονικά στη Γραμματεία του Τμήματος (grambio@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: [http:// www.biology.upatras.gr/](http://www...........upatras.gr/),
* και θα τοιχοκολληθεί στη Γραμματεία του Τμήματος

**H Υπεύθυνη Πρακτικής Άσκησης**του Τμήματος Βιολογίας

Μαρία Πανίτσα

Αναπλ. Καθηγήτρια